section_heading: Radnja
paragraph_text: Uskoro Lisinski odlazi u Mariju Bistricu na poziv tamošnjeg župnika, opata. Tamo se zanima za orgulje i narodno stvaralaštvo. Uskoro piše i operu Porin. Nakon pisanja i skladanja iscrpljen je te se razboli. U općem zanosu, Štriga skupi financijske priloge, a ban Jelačić ga preporuči za školovanje na glazbenoj akademiji u Pragu, no tamo ga odbiju zbog starosti. Razočaran, vraća se u Zagreb, gdje ga HGZ namješta kao besplatnog predavača na glazbenoj školi. Uskoro se njegove opere i skladbe prestaju izvoditi nauštrb stranih po volji vlasti. Lisinski se zaklinje da nikad više neće skladati. Sam i napušten, umire u 35. godini.